Source: http://docplayer.fi/110107478-Valitus-vesitalousasiassa-etela-suomen-aluehallintovirasto-nro-64-2018-2.html
Timestamp: 2019-12-15 16:28:16+00:00
Document Index: 785015

Matched Legal Cases: ['Diaarinumero 00615', 'kko ', 'kko ', 'kko ', 'Diaarinumero 00615', 'Diaarinumero 00615', 'kko ']

Valitus vesitalousasiassa. Etelä-Suomen aluehallintovirasto nro 64/2018/2 - PDF Free Download
Download "Valitus vesitalousasiassa. Etelä-Suomen aluehallintovirasto nro 64/2018/2"
1 Vaasan hallinto -oikeus Päätös 1(4) Antopäivä Päätösnumero /0238/2 Diaarinumero 00615/18/5201 Asia Muutoksenhakija Valitus vesitalousasiassa Reija Virtanen, Vihti Luvan hakija Mikko Tiainen, Vihti Päätös, johon on haettu muutosta Vaatimukset hallinto -oikeudessa Asian käsittely hallinto -oikeudessa Etelä-Suomen aluehallintovirasto nro 64/2018/2 Aluehallintovirasto on myöntänyt Mikko Tiaiselle luvan omistamansa kiinteistön Rantavainio ranta-alueen täytön ja laiturin pysyttämiseen Kirkkojärvellä Vihdin kunnassa hakemuksen mukaisesti. Reija Virtanen on vaatinut päätöksen kumoamista. Lupaa laiturin rakentamiselle ja rannan täytölle ei tule myöntää. Ranta-alue tulisi mahdollisuuksien mukaan ennallistaa. Lahdenpoukama tulee säilyttää luonnontilaisena lähivirkistyskeitaana kaikille Vihdin kirkonkylän asukkaille. Reija Virtanen on hallinto-oikeuden pyynnöstä toimittanut lisäselvitystä valitusoikeudestaan. Virtanen on ilmoittanut, että hän on saanut kunnalta venepaikan lahdenpohjukkaan moottorittomalle pienveneelle. Virtanen on asianosainen venepaikan haltijana. Virtanen soutelee Kirkkojärven rantoja pitkin ja samoilee jokamiehenoikeudella rantalehdossa. Virtanen on taajama-alueen asukas, jonka virkistysmahdollisuuksia Tiaisen rakentaminen rajoittaa. Osoite Puhelin Telekopio Sähköposti Korsholmanpuistikko l PL VAASA
2 2 (4) Hallinto -oikeuden ratkaisu Hallinto-oikeus ei tutki valitusta. Perustelut Vesilain 15 luvun 2 :n 1 momentin 1 kohdan mukaan muutosta vesilain nojalla annettuun päätökseen saa hakea asianosainen. Asianosaisella tarkoitetaan oikeuskäytännössä sitä, jonka oikeutta tai etua asia saattaa koskea. Osoitetietojen ja kiinteistötietojärjestelmän karttatietojen mukaan Reija Virtanen asuu yli 700 metrin etäisyydellä hankealueesta osaksi omistamallaan kiinteistöllä Kyseinen kiinteistö ei rajoitu Kirkkojärveen eikä sillä ole osuutta yhteiseen vesialueeseen. Asiakirjojen mukaan Reija Virtanen ei omista tai hallitse kiinteistöä hankkeen vaikutusalueella. Esitetyn lisäselvityksen mukaan Virtanen on Kirkkojärven virkistyskäyttäjä ja hänellä on venepaikka Kirkkojärven rannalla Vihdin kunnan pienvenevalkamassa. Kiinteistötietoj ärj estelmän karttatietojen mukaan etäisyys venevalkama-alueelta hankealueelle on noin 300 metriä. Hallinto-oikeus katsoo, että vesialueen tai rannan virkistyskäyttö taikka veneenpito-.oikeus kunnan venevalkamassa eivät ole seikkoja, joiden perusteella lupa-asia koskisi Virtasen oikeutta tai etua vesilain edellä mainitun säännöksen tarkoittamalla tavalla. Valitusoikeus vesitalouslupa-asiassa ei voi perustua kunnan jäsenyyteen. Virtanen ei ole esittänyt eikä asiassa ole ilmennyt muutakaan lakiin perustuvaa perustetta valitusoikeudelle. Hallinto-oikeus on näin ollen jättänyt valituksen hallintolainkäyttölain 51 :n 2 momentin perusteella tutkimatta. Sovelletut oikeusohjeet Perusteluissa mainitut Julkipano Päätös on annettu julkipanon jälkeen. Päätöksestä ilmoittaminen Muutoksenhaku Vihdin kunnanhallituksen on viipymättä ilmoitettava tästä päätöksestä kunnan ilmoitustaululla. Vesilain 15 luvun 6 :n 1 momentin mukaan tähän päätökseen saa hakea muutosta valittamalla korkeimpaan hallinto-oikeuteen, jos korkein hallinto-oikeus myöntää hallintolainkäyttölain 13 :n 2 momentin perusteella valitusluvan. Valituskirjelmä on toimitettava korkeimpaan hallinto-oikeuteen 30 päivän kuluessa hallinto-oikeuden päätöksen antopäivästä eli viimeistään Valitusosoitus on liitteenä Ha11Jp (01.18).
3 Diaarinumero 00615/18/ (4) Asian ovat ratkaisseet lainoppineet hallinto-oikeustuomarit Marjatta Korsbäck ja Raija Uusi-Niemi sekä tekniikan alan hallinto-oikeustuomari Lasse Känsälä. Marjatta Korsbäck Lasse Känsälä Raija Uusi-Niemi Hallinto-oikeuden esittelijä Matti Suontausta Toimituskirjan antaja: Anu Sara lainkäyttösihteeri
4 Diaarinumero 00615/18/ (4) Jakelu Päätös ja maksu Reija Virtanen, oikeudenkäyntimaksu 250 euroa (Oikaisuvaatimusohje ilmenee hallinto-oikeuden päätöksen oikeudenkäyntimaksua koskevasta liitteestä.) Jäljennös maksutta Mikko Tiainen Vihdin kunnan ympäristönsuojeluviranomainen Vihdin kunnanhallitus (ilmoitustaulu) Uudenmaan elinkeino-, liikenne- ja ympäristökeskus/ Ympäristö ja luonnonvarat, sähköisesti Etelä-Suomen aluehallintovirasto, sähköisesti Ympäristölupavastuualue Suomen ympäristökeskus, sähköisesti TL / ARS
5 Liite hallinto-oikeuden päätökseen VALIT USOSOIT US Valitusviranomainen Hallinto-oikeuden päätökseen saa hakea muutosta korkeimmalta hallinto-oikeudelta kirjallisella valituksella, jos korkein hallinto-oikeus myöntää valitusluvan. Valitusluvan myöntämisperusteet Hallintolainkäyttölain 13 :n 2 momentin mukaan valitusluvan myöntämisen perusteet ovat: 1) lain soveltamisen kannalta muissa samanlaisissa tapauksissa tai oikeuskäytännön yhtenäisyyden vuoksi on tärkeätä saattaa asia korkeimman hallinto-oikeuden ratkaistavaksi; 2) asian saattamiseen korkeimman hallinto-oikeuden ratkaistavaksi on erityistä aihetta asiassa tapahtuneen ilmeisen virheen vuoksi; tai 3) valitusluvan myöntämiseen on muu painava syy. Valituslupa voidaan myöntää myös siten, että se koskee vain osaa muutoksenhaun kohteena olevasta hallinto-oikeuden päätöksestä. Valitusaika Hallinto-oikeuden päätös on annettu julkipanon jälkeen. Päätöksen katsotaan tulleen asianomaisen tietoon silloin, kun se on annettu. Valitus on tehtävä 30 päivän kuluessa hallinto-oikeuden päätöksen tiedoksisaannista, sitä päivää lukuunottamatta. Va lituskirjelmä n toimittaminen Valituskirjelmä, johon on sisällytettävä valituslupahakemus, on toimitettava valitusajassa korkeimmalle hallinto-oikeudelle. Valituskirjelmä liitteineen voidaan lähettää myös postitse, telekopiona tai sähköpostilla. Valituskirjelmän tulee olla perillä valitusajan viimeisenä päivänä ennen viraston aukioloajan päättymistä. Sähköisesti (telekopiona tai sähköpostilla) toimitettavan valituskirjelmän tulee olla toimitettu siten, että se viimeistään valitusajan viimeisenä päivänä ennen viraston aukioloajan päättymistä on kokonaisuudessaan käytettävissä viraston vastaanottolaitteessa tai tietojärjestelmässä. Valituskirjelmän ja muiden valitusasiakirjojen lähettäminen postitse tai sähköisesti tapahtuu lähettäjän omalla vastuulla. Hal1Jp (01.18) (sivu 1/2)
6 Valituskirjelmän sisältö ja allekirjoittaminen Valituskirjelmässä, joka on osoitettava korkeimmalle hallinto-oikeudelle, on ilmoitettava - valittajan nimi ja kotikunta - päätös, johon haetaan muutosta - perusteet, minkä vuoksi valituslupa tulisi myöntää - miltä kohdin päätökseen haetaan muutosta ja mitä muutoksia siihen vaaditaan tehtäväksi - perusteet, joilla muutosta vaaditaan. Jos valittajan puhevaltaa käyttää hänen laillinen edustajansa tai asiamiehensä tai jos valituksen laatijana on joku muu henkilö, valituskirjelmässä on ilmoitettava myös tämän nimi ja kotikunta. Valituskirjelmässä on lisäksi ilmoitettava postiosoite ja puhelinnumero sekä mahdollinen sähköpostiosoite, joihin asiaa koskevat ilmoitukset valittajalle voidaan toimittaa. Valittajan, laillisen edustajan tai asiamiehen on allekirjoitettava valituskirjelmä ellei valituskirjelmää toimiteta sähköisesti (telekopiona tai sähköpostilla). Valituskirjelmän Iiitteet Valituskirjelmään on liitettävä - hallinto-oikeuden päätös alkuperäisenä tai jäljennöksenä - asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle. Asiamiehen on, jollei hän ole asianajaja tai yleinen oikeusavustaja, liitettävä valituskirjelmään valtakirja, jollei valittaja ole valtuuttanut häntä suullisesti valitusviranomaisessa tai ellei sähköisesti toimitettavassa asiakirjassa ole selvitystä asiamiehen toimivallasta. Korkeimman hallinto -oikeuden yhteystiedot Postiosoite : Käyntiosoite : Korkein hallinto-oikeus PL 180, Helsinki Fabianinkatu 15, Helsinki Puh.nro: Telefax : S-posti : Aukioloaika : arkipäivisin klo 8M Ha11Jp (01.18) (sivu 2/2)